  Майя Бывальцева Удмуртиын «Лыжи мечты. Ролики» ӵектослэсь нырысетӥ сезонзэ усьтозы. Программаез элькунын кутсконлы сӥзем ужрад 3-тӥ инвожое 16 часын спортъя «Чекерил» огъетын ортчоз. Сезонэз усьтонэ лыктозы Россиын адямилэн эрикрадъёсызъя ужоскетчи Анна Кузнецова но Удмуртиысь мугорез кыдатонъя, сортъя но егитъёслэн политиказыя министрлэсь ужзэ быдэсъясь Игорь Краснов. Озьы ик пыриськоз программаез кылдытӥсьёслэн Сергей но Наталья Белоголовцевъёслэн Евгений пизы, ӵапак сое йӧназъян «Лыжи мечты» ӵектослы кутскон сётӥз. Ужрадэ ӧтемын тазалыксыя ляб нылпиосты будэтӥсь 50 семьяос. Соос праздниклэн куноосынызы ӵош роликъёсын нискыланы, эстафетаосты, шудонъёсы пыриськыны, творчествоя коллективъёслэсь возьматонъёссэ учкыны быгатозы. Тодэ вайытом, «Лыжи мечты» ӵектос Удмуртиын кылем ар пумын кутскиз. Программа Россиысь 16 улосвылъёсын улонэ пыӵатӥське ни. Тегъёс: Мерлык Спорт Удмуртия сӧсыръёс куас  